钦定古今图书集成/理学汇编/文学典/第103卷 > 吴惠
## 钦定古今图书集成/理学汇编/文学典/第103卷 > 吴惠

按《浙江通志》：“惠字仁甫，鄞人。少孤，备尝荼苦，文章辄
越流辈。弘治中，领乡荐，入国学。罗钦顺试《权者圣人
大用论》，大叹赏。正德六年，举进士。由庶吉士陞国子
司业。侍经筵日讲，多所启沃。劝世宗省无益之费，停
得已之役。明日，敕令辅臣问旨，惠一一具上，大见开
纳。改南京太常寺卿，病卒。著有《经筵讲义》《北川文集》。”